
RAPORT DE SPECIALITATE-completare

         În data de 10.12.2025 a fost intocmit raportul de specialitate nr. 20743 asupra Proiectului de hotărâre privind stabilirea impozitelor și taxelor locale pentru anul 2026, proiect ce a fost pus în dezbatere pubică conform Legii nr. 52/2003 privind transparența decizională în administrația publică. 
         Prin Legea nr. 239/15.12.2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative, modificata prin OUG 78/2025 , s-a  modificat Legea nr. 227/2015 privind Codul fiscal, astfel încât proiectul de hotărâre a fost retras de pe ordinea de zi a şedinţei din data de 18.12.2025, în vederea actualizării conform noilor prevederi legale. 
	Pe cale de consecinţă se impune şi completarea raportului de specialitate asupra proiectului de hotărâre refăcut.
    Astfel  prevederile în vigoare ale art. 491-  Indexarea impozitelor şi taxelor locale sunt:
 ,,(1) Pentru anul fiscal 2026, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, cu excepţia impozitului pe clădiri calculat potrivit art. 457, a impozitului pe teren calculat potrivit art. 465 alin. (4) şi (7), şi a impozitului pe mijloacele de transport calculat potrivit art. 470 alin. (2) şi (31), sumele respective sunt cele corespunzătoare indexării anuale, efectuate de către consiliile locale, ţinând cont de rata inflaţiei (5,6%) pentru anul fiscal anterior, comunicată pe siteurile oficiale ale Ministerului Finanţelor şi Ministerului Dezvoltării, Lucrărilor Publice şi Administraţiei. Dacă în cursul anului 2025 nu s-a efectuat indexarea, prin hotărâre a consiliului local/hotărâre a Consiliului General al Municipiului Bucureşti, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate anual.   
       Faţa de proiectul iniţial se modifică valorile impozabile prevăzute la art. 457 alin. (2) – impozit clădiri rezidențiale persoane fizice, art. 465 alin. (4) și alin. (7) – impozit teren intravilan și extravilan alte categorii de folosință decăt curți și construcții și alin. 470 alin. (2)- impozit asupra mijloacelor de transport, 
        Pe de altă parte prin Legea nr. 239/15.12.2025 se stabileşte că în cazul impozitul pe  clădiri, cota impozitului pentru anul 2026 nu poate fi mai mică decât cota stabilită pentru anul 2025.
         Pe cale de consecință în parametri fiscali actuali, se propune înlocuirea  nivelurilor stabilite în sumă fixă  prevăzute în anexa 1  la proiectul de hotărâre.
· Începând cu 01.01.2026, se propune acordarea unei reduceri de 30% de la plata impozitului pe mijloacele de transport hibride cu emisii de CO2 mai mici sau egale cu 50g/km, potrivit art. 470, alin.(3) din Codul Fiscal. 
· În cazul autovehiculelor acționate electric, impozitul pe mijloacele de transport este în valoare de 40 lei/an, potrivit art. 470 alin. (31) din Codul Fiscal.
             Din punct de vedere economic, raportat la dispozitiile art.87 alin(3) din OUG nr.57/2019 privind codul administrativ , proiectul de hotărâre îndeplinește condițiile de natură  economică pentru a fi supus dezbaterii și aprobării plenului Consiliului Local .

